《追和野亭八咏 其三 野堂》
明代·黄衷

日出半扉启，山空四壁光。金縢馀训诰，缃帙是归藏。

客至蛛丝报，春回燕垒荒。何人开绿野，异代即同芳。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。